På Nordjyllands Trafikselskabs hjemmeside er der flere busruter, der fra morgenstunden er udgået eller forsinket.

Har man skullet med bussen fra morgenstunden, så har det muligvis været med lang ventetid. Nattens kraftige snevejr har også taget busserne som gidsel tirsdag morgen. På NT’s hjemmeside kan man læse, at adskillige busser enten er forsinket eller helt udgået. Det er især Vendsyssel, der er ramt af forsinkelserne eller hele aflysninger af busruter i løbet af tirsdagen. Banedanmark og DSB følger også situationen tæt og har løbende dialog med DMI. De har derfor valgt at aflyse alle InterCityLynn-tog mellem Aalborg Lufthavn og Aarhus frem til klokken 12 tirsdag. Varslede store ændringer mandag Mette Henriksen, der er kunde- og salgschef hos Nordjyllands Trafikselskab, fortalte mandag til TV2 Nord, at man opfordrede til en hjemmearbejdsdag grundet den store trafikale usikkerhed. -	Man skal væbne sig med tålmodighed i morgen (tirsdag, red.). Så derfor hvis man har mulighed for at tage en hjemmearbejdsdag, vil det være en god idé i morgen, hvor driften vil være usikker, sagde hun. Mandag havde NT også allerede varslet, at flere togafgange, flexture, plusture og flexhandicap ikke ville være muligt tirsdag. Seneste opdatering fra Nordjyllands Trafikselskab: